CELEX: 32017R0736
Language: fi
Date: 2017-04-26 00:00:00
Title: Komission täytäntöönpanoasetus (EU) 2017/736, annettu 26 päivänä huhtikuuta 2017, Euroopan parlamentin ja neuvoston asetuksen (EY) N:o 999/2001 liitteen VIII muuttamisesta siltä osin kuin on kyse Slovenian kansallisen klassisen scrapien valvontaohjelman hyväksymisestä (ETA:n kannalta merkityksellinen teksti. )

27.4.2017   
            
            
               FI
            
            
               Euroopan unionin virallinen lehti
            
            
               L 110/2
            
         KOMISSION TÄYTÄNTÖÖNPANOASETUS (EU) 2017/736,
   annettu 26 päivänä huhtikuuta 2017,
   Euroopan parlamentin ja neuvoston asetuksen (EY) N:o 999/2001 liitteen VIII muuttamisesta siltä osin kuin on kyse Slovenian kansallisen klassisen scrapien valvontaohjelman hyväksymisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen liitteessä VIII olevan A luvun A jakson 3.1 kohdan b alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan nauta-, lammas- ja vuohieläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Sitä sovelletaan sekä elävien eläinten että eläinperäisten tuotteiden tuotantoon ja markkinoille saattamiseen sekä tietyissä erityistapauksissa niiden vientiin.
            
         
               (2)
            
            
               Asetuksen (EY) N:o 999/2001 15 artiklassa säädetään, että nautaeläinten, lampaiden ja vuohien sekä niiden siemennesteen, alkioiden ja munasolujen markkinoille saattamiseen tai tarvittaessa vientiin sovelletaan mainitun asetuksen liitteessä VIII vahvistettuja edellytyksiä. Kyseisen liitteen A luvun A jaksossa olevan 3.1 kohdan a alakohdassa säädetään, että jäsenvaltio, jolla on klassisen scrapien kansallinen valvontaohjelma, jäljempänä ’kansallinen ohjelma’, joka kattaa sen koko alueen, voi toimittaa kansallisen ohjelmansa komissiolle hyväksyttäväksi. Kyseisen jakson 3.1 kohdan b alakohdassa säädetään, että komissio voi hyväksyä tämän kansallisen ohjelman, jos se täyttää kyseisen jakson 3.1 kohdan a alakohdassa vahvistetut perusteet. Kyseisen jakson 3.2 kohdassa luetellaan ne jäsenvaltiot, joiden kansalliset ohjelmat on hyväksytty.
            
         
               (3)
            
            
               Slovenia toimitti 13 päivänä syyskuuta 2016 komissiolle pyynnön hyväksyä Slovenian kansallinen ohjelma. Vastauksena lisätietopyyntöihin Slovenia toimitti 8 päivänä tammikuuta 2017 kansallisesta ohjelmastaan muutetun version, jossa selvennetään eräitä seikkoja ja annetaan lisätietoja. Muutettu kansallinen ohjelma olisi hyväksyttävä, sillä se täyttää asetuksen (EY) N:o 999/2001 liitteessä VIII olevan A luvun A jakson 3.1 kohdan a alakohdassa vahvistetut perusteet.
            
         
               (4)
            
            
               Asetuksen (EY) N:o 999/2001 liitteessä VIII olevan A luvun A jakson 3.2 kohtaa olisi näin ollen muutettava siten, että lisätään Slovenia niiden jäsenvaltioiden luetteloon, joiden kansallinen ohjelma on hyväksytty.
            
         
               (5)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 999/2001 liitteen VIII A luvun A jaksossa oleva 3.2 kohta seuraavasti:
   
      
                  ”3.2
               
               
                  Hyväksytään seuraavien jäsenvaltioiden kansalliset scrapievalvontaohjelmat:
                  
                              —
                           
                           
                              Tanska
                           
                        
                              —
                           
                           
                              Slovenia.”
                           
                        
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä huhtikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 147, 31.5.2001, s. 1.